**Kúpna zmluva**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších zmien a doplnkov

**Zmluvné strany**

**Kupujúci:**

Obchodné meno:

Sídlo:

Oprávnený na podnikanie v zmysle

výpisu z obchodného registra:

IČO:

IČ DPH:

V zastúpení:

Bankové spojenie: IBAN:

SWIFT (BIC):

*(ďalej len „kupujúci“)*

**Predávajúci:**

Obchodné meno:

Sídlo:

Oprávnený na podnikanie v zmysle

výpisu z obchodného registra:

IČO:

IČ DPH:

V zastúpení:

Bankové spojenie:

IBAN:

SWIFT (BIC):

 *(ďalej len „predávajúci“)*

*(ďalej spolu len „zmluvné strany“)*

**Úvodné ustanovenie**

Táto zmluva je uzatvorená na základe výsledkov verejného obstarávania - zákazky s názvom „**Nákup ohraňovacieho lisu “**, vyhlásenej Kupujúcim vo Vestníku verejného obstarávania č. ................ dňa ................... pod značkou oznámenia ..........., v súlade s ustanoveniami zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení.

**Článok I. Predmet zmluvy**

1. Predmetom tejto zmluvy je úprava zmluvných podmienok medzi kupujúcim a predávajúcim pri dodávke technologického zariadenia. Typ a výrobca technologického zariadenia je uvedená v Prílohe č. 1, ktorá je neoddeliteľnou súčasťou tejto zmluvy (ďalej len „predmet zmluvy)“ .

2. Predávajúci sa zaväzuje dodať kupujúcemu technologické zariadenie riadne, včas v súlade s podmienkami tejto

zmluvy a postupovať pri tom s patričnou odbornou starostlivosťou.

3. Predávajúci sa zaväzuje po zaplatení kúpnej ceny previesť na kupujúceho všetky vlastnícke práva k uvedenému technologickému zariadeniu.

4. Predávajúci potvrdzuje, že sa v plnom rozsahu oboznámil s rozsahom predmetu plnenia zmluvy, že sú mu známe technické špecifikácie a podmienky na dodanie technologického zariadenia a že disponuje dostatočnými kapacitami a potrebnými odbornými znalosťami na kvalitnú a bezproblémovú realizáciu tejto zmluvy.

5. Kupujúci sa zaväzuje za podmienok stanovených v tejto zmluve prevziať riadne a včas predmet zmluvy a zaplatiť predávajúcemu cenu podľa príslušných ustanovení tejto zmluvy.

**Článok II.**

**Termín dodávky**

1. Predávajúci sa zaväzuje dodať kupujúcemu a protokolárne odovzdať predmet zmluvy uvedený v Čl. I. v lehote najneskôr 6 (slovom: šesť) kalendárnych mesiacov odo dňa nadobúdania účinnosti zmluvy.

2. Miestom uskutočnenia dodávky predmetu zmluvy je sídlo verejného obstarávateľa.

**3.** Predávajúci je povinný písomne oznámiť kupujúcemu, že je pripravený zrealizovať dodávku technologického zariadenia, a to najmenej 14 (slovom štrnásť) kalendárnych dní vopred.

**4.** Kupujúci je povinný pri dodržaní podmienok stanovených v tejto zmluve poskytnúť predávajúcemu primeranú súčinnosť pri odovzdaní a prevzatí predmetu zmluvy.

**Článok III.**

**Rámcové cenové a platobné podmienky**

1. Kúpna cena za predmet tejto zmluvy je stanovená na základe výsledkov verejného obstarávania a dohodou zmluvných strán v zmysle zákona o cenách č. 18/1996 Z.z. v znení neskorších predpisov v sume:

(slovom: eur).

2. K dohodnutej cene sa pripočíta daň z pridanej hodnoty, ktorej výška sa určí podľa predpisov účinných v čase vystavenia faktúry.

3. Cena je stanovená ako konečná, úplná a neprekročiteľná, zahŕňa všetky predvídateľné a nepredvídateľné náklady predávajúceho spojené s predmetom tejto zmluvy vrátane dopravy, inštalácie, zaškolenia obsluhy a uvedenia technologického zariadenia do prevádzky.

4. Podkladom pre platenie bude faktúra vystavená predávajúcim. Zmluvné strany sa dohodli, že predávajúci vystaví kupujúcemu faktúru až po odovzdaní a prevzatí predmetu zmluvy. Faktúra bude vyhotovená na základe skutočne vykonaných a kupujúcim odsúhlasených preberacích protokolov.

5. Zmluvné strany sa dohodli, že kupujúci môže poskytnúť preddavky vo výške 20 % 4 týždne pred dodaním, 30 % po dodaní predmetu a zvyšných 50 % z kúpnej ceny stanovenej v Článku III. bod 1. tejto zmluvy. bude uhradené po uvedení do prevádzky a po protokolárnom prevzatí zariadenia.

7. Faktúra, ktorú predloží predávajúci kupujúcemu musí byť predložená v štyroch originálnych rovnopisoch a musí obsahovať všetky náležitosti daňového dokladu v zmysle príslušných účinných právnych predpisov SR, najmä nasledovné údaje:

- označenie a číslo faktúry, konštantný a variabilný symbol faktúry,

- dátum vystavenia faktúry, dátum dodania technologického zariadenia a dátum splatnosti faktúry,

- obchodné meno a adresu kupujúceho a, ich IČO, DIČ, IČ DPH a údaj o zápise v OR vrátane spisovej značky,

- predmet plnenia podľa potvrdeného Súpisu dodaných technologických zariadení,

- fakturovanú cenu bez DPH, sadzbu DPH, čiastku DPH a celkovú cenu s DPH,

- označenia bankového spojenia a čísla účtu kupujúceho a predávajúceho,

- pečiatku a podpis oprávnenej osoby predávajúceho.

8. Neoddeliteľnými prílohami faktúry bude kupujúcim a predávajúcim potvrdený Protokol o odovzdaní a prevzatí predmetu zmluvy ako Príloha k faktúre.

9. V prípade, že faktúra nebude obsahovať všetky náležitosti uvedené v tejto zmluve, kupujúci je oprávnený vrátiť ju predávajúcemu na prepracovanie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej a úplnej faktúry kupujúcemu.

10. Zmluvné strany sa dohodli, že kupujúci je povinný zaplatiť fakturovanú čiastku uvedenú v bode 6 predávajúcemu v dohodnutej lehote splatnosti 30 (slovom tridsať) kalendárnych dní odo dňa doručenia faktúry spĺňajúcej podmienky uvedené v tejto zmluve.

11. V prípade, že je kupujúci v omeškaní so splatením faktúry, je predávajúci oprávnený účtovať sankciu v podobe úroku z omeškania vo výške 0,05 % (slovom päťstotín percenta) z akumulovanej dlžnej čiastky za každý kalendárny deň omeškania.

**Článok IV.**

**Osobitné dojednania**

1. Predávajúci sa zaväzuje pri realizácii predmetu zmluvy dodržiavať všetky technické normy, bezpečnostné a právne predpisy vzťahujúce sa na plnenie tejto zmluvy. Pokiaľ ich porušením vznikne kupujúcemu škoda, predávajúci je povinný uvedenú škodu uhradiť, vrátane úhrady nákladov spojených so zosúladením stavu s príslušnou normou, resp. predpisom.

2. Zmluvné strany sa dohodli, že predávajúci je oprávnený vykonávať predmet tejto zmluvy aj prostredníctvom subdodávateľov.

3. Za dodávky a práce vykonávané subdodávateľmi preberá bez výhrad všetky záruky predávajúci.

4. Predávajúci, ak má v záujme zadať časť diela subdodávateľom, je povinný pri podpise tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedení subdodávatelia pri tom musia spĺňať podmienky účasti týkajúce sa osobného postavenia a neexistencie dôvodov na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.

5. Predávajúci je povinný oznámiť kupujúcemu akúkoľvek zmenu údajov o subdodávateľoch najneskôr 5

kalendárnych dní pred vykonaním zmeny.

6. Kupujúci je oprávnený odstúpiť od tejto Zmluvy bez akýchkoľvek sankcií v prípade, keď ešte nedošlo k plneniu z tejto Zmluvy a výsledky administratívnej finančnej kontroly Poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

7. Táto zmluva je uzatváraná v súlade so zmluvou o poskytnutí nenávratného finančného príspevku, čo Predávajúci berie na vedomie. Kupujúci a predávajúci sa súčasne zaväzujú umožniť riadiacemu orgánu (RO), ktorým je MH SR, vykonávanie kontroly a použitia dodaného predmetu zmluvy.

8. Z dôvodu, že predmet zmluvy bude financovaný z prostriedkov poskytnutých na základe Zmluvy o poskytnutí nenávratného finančného príspevku (Zmluvy o NFP), bude predávajúci povinný strpieť výkon kontroly/auditu/overovania súvisiacich s dodávkou predmetu zmluvy, kedykoľvek počas platnosti a účinnosti Zmluvy o NFP a to oprávnenými osobami v zmysle čl. 12 Všeobecných zmluvných podmienok k Zmluve o NFP.

9. Za osoby oprávnené sa považujú:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok V.**

**Odovzdanie a prevzatie tovaru**

1. Predmet zmluvy musí byť kompletný, musí byť bez závad a musí spĺňať všetky funkčné a platnými normami predpísané vlastnosti.

2. Predávajúci je povinný pripraviť a pri preberacom konaní kupujúcemu v slovenskom jazyku predložiť a odovzdať všetky platné atesty, platné prehlásenia o zhode, platné certifikáty, záručné listy a návody k obsluhe a iné doklady alebo podklady, ktoré sa všeobecne vyžadujú a súvisia s dodaním technologického zariadenia. Bez týchto dokladov sa bude mať za to, že tovar nie je schopný odovzdania a to až do doby splnenia uvedenej podmienky.

3. Zmluvné strany sa dohodli, že pod vadou tovaru budú rozumieť aj odchýlku v kvantite a v kvalite, v rozsahu a v parametroch technologického zariadenia stanoveného v tejto zmluve a so všeobecne záväznými technickými normami.

4. V priebehu odovzdania a prevzatia predmetu zmluvy je predávajúci povinný vypracovať preberací protokol, v ktorom bude okrem iného uvedený súpis všetkých zistených vád s uvedením dohodnutého termínu ich odstránenia. Preberací protokol podpíše kompetentný zástupca predávajúceho a kupujúceho, alebo ním poverená osoba.

5. Pokiaľ kupujúci odmietne technologické zariadenie prevziať, je povinný uviesť v záverečnom preberacom protokole svoje dôvody.

6. Predmet zmluvy bude považovaný za odovzdaný až po dodaní a následnom prebratí celého predmetu zmluvy a po odstránení všetkých vád uvedených v preberacom protokole.

7. Kupujúci nemá povinnosť predmet zmluvy prevziať až do doby, pokiaľ predávajúci neodstráni všetky zistené vady.

8. V prípade rozporov medzi kupujúcim a predávajúcim ohľadom zistených vád je predávajúci povinný neodkladne zabezpečiť odborné vyjadrenie tretej osoby – nezávislého autorizovaného odborníka. Ak kupujúci do piatich pracovných dní od jeho predloženia písomne vyjadrí súhlas s jeho odborným vyjadrením, bude to znamenať, že odstraňovanie predmetnej vady bude v intenciách tohto odborného vyjadrenia. V prípade jeho nesúhlasu, je povinný zabezpečiť odborné vyjadrenie ďalšieho nezávislého autorizovaného odborníka. Ak nastane nesúlad medzi odbornými vyjadreniami zabezpečenými každou zo zmluvných strán, tak sú zmluvné strany povinné prioritne tieto rozpory riešiť vzájomným rokovaním a dohodou ohľadom sporných skutočností.

**Článok VI. Zmluvné pokuty**

1. V prípade, že predávajúci nedodá predmet zmluvy riadne a včas a neodovzdá ich v stanovenom termíne podľa bodu 1. Článku II. tejto zmluvy, zaväzuje sa zaplatiť kupujúcemu zmluvnú pokutu v čiastke 0,1 % (slovom jedna desatina percenta) z ceny technologického zariadenia podľa bodu 1 Článku III. za každý začatý kalendárny deň omeškania. Týmto nie je dotknutá náhrada škody podľa § 373 a nasl. Obchodného zákonníka, ktorá vznikne v dôsledku omeškania predávajúceho s dodaním predmetu zmluvy.

2. V prípade omeškania s odstraňovaním vád zistených pri protokolárnom odovzdaní a prevzatí predmetu zmluvy podľa príslušného ustanovenia tejto zmluvy sa predávajúci zaväzuje zaplatiť kupujúcemu zmluvnú pokutu v čiastke 0,1 % (slovom jedna desatina percenta) z ceny technologického zariadenia podľa bodu 1 Článku III. za každý začatý kalendárny deň omeškania.

3. Predávajúci a kupujúci sa zaväzujú, že všetky zmluvné pokuty, sankcie /úroky z omeškania/ ako aj náhrady škôd, ktorých nárok vznikne a tento nárok si uplatní ktorákoľvek zmluvná strana, ich celková nárokovateľná výška nemôže presiahnuť 25% celkovej kúpnej ceny predmetu zmluvy. Zmluvné pokuty dohodnuté a stanovené v zmysle tejto zmluvy sú splatné dňom uvedeným na faktúre ako deň splatnosti. Vznikom povinnosti zaplatiť zmluvnú pokutu nezaniká povinnosť zaistená zmluvnou pokutou a ani nie je dotknutý nárok kupujúceho na náhradu škody. Zmluvné pokuty sa do výšky škody nezapočítavajú.

**Článok VII.**

**Záruka**

1. Predávajúci zodpovedá za to, že predmet zmluvy bude mať vlastnosti dohodnuté v tejto zmluve.

2. Predávajúci musí poskytovať servis priamo alebo prostredníctvom výrobcu stroja. Vzhľadom na povahu výroby musí byť servisný zásah v čo najkratšom možnom čase, bez zbytočného odkladu v záručnej aj v pozáručnej dobe.

3. Poskytnutou zárukou predávajúci ručí, že predmet zmluvy bude mať po celý čas trvania záručnej doby vlastnosti stanovené touto zmluvou a zároveň sa zaväzuje, že po celý čas trvania záručnej doby bude technologické zariadenie plne funkčné a spôsobilé na riadne využívanie.

4. Poskytnutá záruka na technologické zariadenie je 24 mesiacov (slovom dvadsaťštyri mesiacov) odo dňa ich protokolárneho odovzdania a prevzatia v zmysle tejto zmluvy.

5. Predávajúci po dobu trvania záručnej doby uvedenej v predchádzajúcom odseku zodpovedá za všetky vady, ktoré sa pri užívaní technologického zariadenia vyskytnú alebo ktoré zistí kupujúci a ktoré bude reklamovať u predávajúceho.

6. Predávajúci preberá záruku podľa všeobecne platných podmienok v SR a v Európskej únie.

7. Kupujúci je povinný vady po ich zistení bez zbytočného odkladu písomne (elektronickou komunikáciou)

reklamovať, pričom uvedie o akú vadu sa jedná.

8. Reklamáciu je možné uplatniť najneskôr do posledného dňa záručnej doby, pričom aj reklamácia preukázateľne odoslaná kupujúcim v posledný deň záručnej doby sa považuje za uplatnenú v záručnej dobe.

9. V prípade uplatnenia reklamácie kupujúceho u predávajúceho sa predlžuje záručná doba na tú časť technologického zariadenia, na ktorej sa vyskytla vada, o dobu vybavenia reklamácie.

10. Predávajúci sa zaväzuje prijať reklamáciu na jeho adrese uvedenej v záhlaví tejto zmluvy, alebo v prípade zmeny adresy predávajúceho na novej adrese. Každú zmenu adresy sa predávajúci zaväzuje neodkladne oznámiť kupujúcemu.

11. Predávajúci je povinný vybaviť reklamáciu ihneď po nahlásení, najneskoršie do 24 hodín alebo nahradiť vadnú časť technologického zariadenia za funkčnú v uvedenej lehote.

12. Ak reklamovaná vada tovaru nebude predávajúcim odstránená v stanovenej lehote má kupujúci právo dať reklamovanú vadu odstrániť prostredníctvom tretej osoby na náklady a nebezpečenstvo predávajúceho.

13. Ako reklamácia nebudú uznané vady, za ktoré predávajúci nezodpovedá v zmysle ustanovenia § 563 v spojení s ustanovením § 431 Obchodného zákonníka 513/1991 Zb. v znení neskorších predpisov. Týmto nie sú dotknuté vady technologického zariadenia podľa ustanovenia § 560 a nasl. Obchodného zákonníka a vady na dodaných jednotlivých častiach technologického zariadenia.

14. Predávajúci sa zaväzuje že celé technologické zariadenie zabezpečí súčiastkami minimálne počas 10 rokov po odovzdaní predmetu zmluvy.

**Článok VIII.**

**Nadobúdanie vlastníctva**

1. Zmluvné strany vyhlasujú, že kupujúci sa stáva vlastníkom dodaného technologického zariadenia po jeho protokolárnom odovzdaní a prevzatí a po zaplatení vystavenej faktúry.

**Článok IX.**

**Osobitné ustanovenia**

1. Zmluvné strany sa dohodli, že kupujúci je oprávnený okamžite odstúpiť od tejto zmluvy za predpokladu, že zo strany predávajúceho nebude dochádzať alebo nedôjde k riadne a včasnému plneniu tejto zmluvy. Odstúpenie kupujúceho od zmluvy podľa ustanovení tohto bodu nie je možné akýmkoľvek spôsobom sankcionovať a nie je možné požadovať od kupujúceho akúkoľvek refundáciou nákladov a ani iných peňažných nárokov.
2. Zoznam osôb, ktorých zdroje a kapacity boli Predávajúcim použité na preukázanie splnenia podmienok účasti vo verejnom obstarávaní uvedenom v preambule tejto zmluvy: (pozn. ak sa aplikovalo):

 (doplní verejný obstarávateľ pred podpisom zmluvy)

1. Osoby uvedené v bode 2. tohto článku zmluvy zodpovedajú za plnenie tejto zmluvy spoločne a nerozdielne spolu so zhotoviteľom v zmysle ust. § 511 ods.1 Občianskeho zákonníka ( zákon č. 40/1964 Zb. v znení neskorších predpisov). Ak dlh voči objednávateľovi splní zhotoviteľ alebo jedna z osôb uvedených v bode 1. tohto článku zmluvy, povinnosť ostatných zanikne. Veľkosti podielov na dlhu u jednotlivých dlžníkov nie sú predmetom tejto zmluvy. Osoby uvedené v bode 1. tohto článku zmluvy svoj záväzok spoločný so zhotoviteľom potvrdzujú podpisom tejto zmluvy.
2. Predávajúci pri uzavretí tejto zmluvy uviedol, že nasledujúci subjekt/subjekty sú jeho subdodávateľmi: ………….(*identifikačné údaje a predmet subdodávky, a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia – vyplní sa podľa počtu subdodávateľov*)Subdodávatelia predávajúceho, ktorí sa majú podieľať na zhotovení predmetu zmluvy majú povinnosť byť zapísaní v registri partnerov verejného sektora v súlade s § 11 ods. 1 ZVO.
3. Kupujúci vyžaduje, aby subdodávateľ spĺňal podmienky účasti týkajúce sa osobného postavenia podľa § 32 zákona o verejnom obstarávaní (ďalej len „ZVO“) a neexistovali u neho dôvody na vylúčenie podľa § 40 ods. 6 písm. a) až h) a ods. 7 ZVO.
4. Povinnosť podľa odseku 4 a5 tohto článku sa vzťahuje na subdodávateľa po celú dobu trvania tejto zmluvy, ktorá je výsledkom postupu verejného obstarávania.
5. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa za predpokladu, že nový subdodávateľ spĺňa požiadavky uvedené v odseku 4 tohto článku v prípade subdodávateľa, ktorého plnenie na predmete zákazky je najmenej 50% z hodnoty plnenia tejto zmluvy. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia.

**Článok X.**

**Záverečné ustanovenia**

1. Prípadné spory nedorozumenia, ktoré vzniknú v súvislosti s plnením tejto zmluvy, si budú zmluvné strany snažiť riešiť predovšetkým formou dohody. V prípade, že k dohode nedôjde, spory budú riešené podľa slovenského právneho poriadku na príslušnom súde Slovenskej republiky.

2. Zmluvné strany sa dohodli, že každá zo zmluvných strán môže od tejto zmluvy odstúpiť v prípade, že druhá strana podstatným spôsobom poruší zmluvnú povinnosť vyplývajúcu z tejto zmluvy. Pod podstatným porušením sa rozumie predovšetkým:

- nesplnenie dohodnutého konečného termínu dodania predmetu zmluvy stanoveného v tejto zmluve,

- nedodržanie cenových a platobných podmienok stanovených v tejto zmluve,

- nedodržanie technických parametrov a podmienok dodania predmetu zmluvy stanovených v tejto zmluve.

- nenahlásenie zmeny subdodávateľa počas trvania zmluvy

3. Zmluvné strany sa dohodli, že pri porušení zmluvnej povinnosti vyplývajúcej z tejto zmluvy sú zmluvné strany oprávnené účtovať zmluvnú pokutu vo výške 10% z ceny tovaru stanovenej v zmysle tejto zmluvy.

4. Zmluvné pokuty a sankcie dojednané touto zmluvou uhradí povinná strana nezávisle od toho, či a v akej výške vznikne druhej strane škoda porušením povinností, ktoré možno vymáhať samostatne.

5. Túto zmluvu je možné meniť alebo dopĺňať číslovanými písomnými dodatkami, ktoré budú podpísané oboma zmluvnými stranami.

6. Zmluva je spísaná v šiestich originálnych rovnopisoch, pričom každá zo zmluvných strán obdrží po dvoch rovnopisoch a dva rovnopisy sú určené pre potreby poskytovateľa NFP.

7. Zmluvné strany vyhlasujú, že si túto zmluvu pred jej podpisom riadne prečítali, jej obsahu, ktorý je prejavom ich slobodnej a vážnej vôle riadne a plne porozumeli, že táto zmluva je uzatvorená po vzájomnom dojednaní nie v tiesni a ani nie za inak nápadne nevýhodných podmienok a na znak súhlasu ju vlastnoručne podpisujú.

8. Neoddeliteľnou súčasťou tejto zmluvy sú:

- Príloha č. 1 - Špecifikácia technologického zariadenia s požadovanými technickými parametrami,

9. Právne vzťahy touto zmluvou neupravené sa riadia príslušnými ustanoveniami Obchodného zákonníka.

1. Táto zmluva nadobúda platnosť jej podpísaním obidvomi zmluvnými stranami a účinnosť dňom nasledujúcim po dni kumulatívneho splnenia nasledovných podmienok:
2. verejné obstarávanie bolo administratívne schválené poskytovateľom finančných prostriedkov
3. táto zmluva bola zverejnená.

V .....................dňa.................

Kupujúci: Predávajúci:

.................................................. ...............................................